સારાંશ માટે દસ્તાવેજ: એન. ડી. તિવારી ઘણા દિવસોથી બીમાર હતા અને દિલ્હીની એક હૉસ્પિટલમાં તેમની સારવાર ચાલી રહી હતી. 

આ એક સંયોગ જ છે કે 18 ઑક્ટોબર 1925ના રોજ જન્મેલા એન. ડી. તિવારીનું નિધન પણ તેમના જન્મદિવસ પર જ થયું. 

તિવારીની રાજકીય કારકીર્દિ લગભગ પાંચ દાયકા જેટલી લાંબી રહી. તેઓ અલગઅલગ રાજ્યોના મુખ્ય મંત્રી પણ રહ્યા.

તિવારી 1976-77, 1984-89માં ઉત્તર પ્રદેશના મુખ્ય મંત્રી રહ્યા તો વર્ષ 2002-07 સુધી ઉતરાખંડના મુખ્ય મંત્રી રહ્યા. 

સાલ 1986-87માં તિવારી રાજીવ ગાંધી સરકારમાં વિદેશ મંત્રી રહ્યા. તે સિવાય પણ તેમણે કેન્દ્રમાં બીજા અન્ય વિભાગો પણ સંભાળ્યા હતા. 

વર્ષ 2007-09 દરમિયાન તેઓ આંધ્ર પ્રદેશના ગવર્નર પણ રહ્યા. 

તિવારીએ પોતાની રાજકીય સફર પ્રજા સોશિયાલિસ્ટ પાર્ટીથી શરૂ કરી હતી. જોકે, બાદમાં તે કોંગ્રેસમાં જોડાઈ ગયા. 

જાન્યુઆરી 2017માં તેઓ પોતાના પુત્ર રોહિત શેખર સાથે ભાજપમાં જોડાઈ ગયા. 

હાસ્યથી હરાવી દેનારા નેતા 

ઉત્તર પ્રદેશમાં કમલાપતિ તિવારીની સરકારમાં મંત્રી પદના સોગંદ લેતા તિવારી

ભારતીય રાજનીતિમાં બહુ ઓછા લોકો હશે જેમને તેમની પાર્ટીના લોકો 'નથીંગ ડુઈંગ તિવારી' કહીને બોલાવે અને વિરોધીઓ 'આ નરમાંય નથી અને નાર પણ નથી, આ છે નારાયણ દત્ત તિવારી' 

કહીને તેમની ઠેકડી ઉડાડે. છતાં તેમના ચહેરા ઉપર એક સળ સુદ્ધાં ના પડે. 

નારાયણ દત્ત તિવારી કદાચ ભારતના એકમાત્ર રાજનેતા છે જેમને ઉત્તર પ્રદેશ અને ઉત્તરાખંડ બે રાજ્યોના મુખ્ય મંત્રી બનવાનું સૌભાગ્ય પ્રાપ્ત થયું છે. 

તિવારીને નજીકથી ઓળખતા વરિષ્ઠ પત્રકાર દિલીપ અવસ્થી કહે છે, "તિવારી રાજનીતિની એ 'ઓલ્ડ સ્કૂલ'નો ભાગ હતા જે હવે તેમના પછી ભાગ્યે જ ક્યારેક દેખાશે."

"નાનપણથી જ આપણે સંભાળતા આવ્યા છીએ કે રાજનેતાઓ તિકડમબાજ હોય છે, બહુ ચાલાક હોય છે, બહુ વિચારતા હોય છે." 

"નારાયણ દત્ત તિવારી ઉપર આમાંની એકેય વાત સહેજ પણ લાગુ પડતી નથી. તેઓ દરેક મુશ્કેલ પરિસ્થિતિને એક દમ કોમળતાથી પાર પાડતા હતા." 

"પછી ભલે અયોધ્યા જેવો મુદ્દો હોય, ઉત્તર પ્રદેશના કોમી રમખાણ હોય કે ગમે તેટલો પેચીદો કેસ હોય, સૌપ્રથમ તેઓ સ્મિત કરશે." 

"તેઓ આપને કહેશે બેસો, ચા પીવો અને થોડીવારમાં તમારા બધા જ જુસ્સાની હવા નીકળી જશે. તેમની જીત ભર્યું હાસ્ય સૌને 'નિહથ્થા' કરી દેનારું હતું." 

તમે આ વાંચ્યું કે નહીં?

ક્યારેય કોઈને ના નથી પાડી 

માત્ર 26 વર્ષની ઉંમરે તેઓ ધારાસભ્ય બન્યા હતા

સ્વતંત્ર ભારતની ઉત્તર પ્રદેશની પહેલી વિધાનસભામાં...\nદસ્તાવેજની સમાન ભાષામાં સારાંશ:
ઉત્તર પ્રદેશ અને ઉતરાખંડના પૂર્વ મુખ્ય મંત્રી નારાયણ દત્ત તિવારીનું ગુરુવારે નિધન થયું છે. તેઓ 93 વર્ષના હતા.